СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 20.01.2026 г. от 15:15 часа, към материалите, включени за разглеждане в дневния ред на редовното заседание на ОбС Златоград на 27.01.2026 г. – 15:00 часа.
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.12.2025 - 31.12.2025 г.

Становище на Постоянните комисии –  Не постъпиха въпроси и коментари по представените справки. 
Г-жа Кръстева попита проведени ли са разговори с болницата, кои части са приоритетни за санирането по „Красива България“. 

Г-жа Угорлиева информира, че инж. Хаджийски е направил такава среща, обходени са корпусите. Добави, че до края на седмицата чакат техническите документации, необходими за оформянето на проектното предложение и с управата на болницата ще уточнят за кои обекти приоритетно да започне поетапно реализиране. 
Очаква се докладната за кандидатстване по „Красива България“, и ще се насрочат комисии за понеделник /26.01.2026г./, за да се включи в редовното заседание на 27.01.2026г.
Комисиите гласуваха проекта на решение  с 7 гласа „за“, 0 „против“ и  0 „въздържал се“ 

********************
По т.2. Информации - отчети за изпълнение на бюджета към 31.12.2025г. четвърто тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;
Становище на Постоянните комисии –  Не постъпиха въпроси и коментари по точката.
Комисиите гласуваха предложението  с 7 гласа „за“, 0 „против“ и  0 „въздържал се“ 

********************
По т.3. Докладна записка относно: Определяне на мери, пасища и ливади от  Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за стопанската 2026-2027 година., с вх.№ ОС-37/15.01.2026г. и изх.№ 61-00-19/15.01.2026г., постъпила от кмета на община Златоград.

Становище на Постоянните комисии – Г-жа Цекова представи докладната записка. Не постъпиха въпроси и коментари по точката
Комисиите гласуваха проектите на решение  с 7 гласа „за“, 0 „против“ и  0 „въздържал се“
********************
По т.4. Докладна записка относно: Информация, относно изпълнението на Културен календар на Община Златоград за 2025 г и Проект на програма за Културен календар на Община Златоград за 2026 година, с вх.№ ОС-41/15.01.2026г. и изх.№ 61-00-22/15.01.2026г., постъпила от кмета на община Златоград.
Становище на Постоянните комисии – За заседанието на Общински съвет за всеки един празник да бъде конкретизирана сумата, която е изразходена за 2025 година. Беше предложено да бъде представен Проект на Културен календар за 2026 година, като за всеки празник е посочена конкретна сума. 
Комисиите гласуваха точката да се допусне до заседание с 7 гласа „за“, 0 „против“ и  0 „въздържал се“
************************

По т.5. Докладна записка относно: Проект за програамата на Спортния календар за 2026 година, с вх.№ ОС-40/15.01.2026г. и изх.№ 61-00-21/15.01.2026г., постъпила от кмета на община Златоград. 

Становище на Постоянните комисии – Не постъпиха въпроси и коментари. 
Комисиите гласуваха проекта на решение с 7 гласа „за“, 0 „против“ и  0 „въздържал се“ 

************************

По т.6. Отчет за дейността на МКБППМН-Златоград през 2025 година, с вх.№ ОС-38/15.01.2026г. и изх.№ 61-00-11/15.01.2026г., постъпил от Елмира Угорлиева – Пехливанова – Председател на МКБППМН Златоград.

Становище на Постоянните комисии –  Поискана бе справка до заседанието на изразходените средства за канцеларски материали.
************************

По т.7. Докладна записка относно: Приемане отчет за дейността на общински съвет - Златоград и неговите комисии за периода от 01.07.2025г. до 31.12.2025г., с вх.№ ОС-36/15.01.2026г., постъпила от Председателя на Общински съвет Златоград.

Становище на Постоянните комисии – Г-жа Кръстева представи отчета на Общински съвет и неговите комисии, информира за трудната комуникация между Общински съвет, кмет и общинска администрация. Припомни, че не са представени финансовите справки за разхода на материали и външни услуги и просрочени задължения. За някои от питанията, поставени от общинските съветници няма отговор. Част от молбите и жалбите от жители на община Златоград остават без отговор от кмета на общината. Надява се на диалог и работа в полза на Община Златоград.
Комисиите гласуваха проекта на решение с 7 гласа „за“, 0 „против“ и  0 „въздържал се“ 

************************

По т.8.  Докладна записка относно: Одобряване разходите за командировки на Кмета на Община Златоград за периода от 01.07.2025 г. до 31.12.2025 г., с вх. № ОС-26/15.01.2026г. и изх. № 61-00-9/14.01.2026г., постъпила от кмета на община Златоград.
Становище на Постоянните комисии – Не постъпиха въпроси и коментари по докладната записка.
Комисиите гласуваха проекта на решение с 7 гласа „за“, 0 „против“ и  0 „въздържал се“

************************

По т.9.  Докладна записка относно: Одобряване разходите за командировки на Председателя на Общински съвет Златоград за периода от 01.07.2025г. до 31.12.2025г., с вх.№ ОС-46/15.01.2026г., постъпила от Председателя на Общински съвет Златоград.

Становище на Постоянните комисии – Не постъпиха въпроси и коментари по докладната записка.
Комисиите гласуваха проекта на решение с 7 гласа „за“, 0 „против“ и  0 „въздържал се“

************************

По т.10.  Докладна записка относно: Кандидатстване на Община Златоград с проектно предложение към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуваща материална база за предоставяне на социални услуги“, с вх. № ОС-28/15.01.2026г. и изх. № 61-00-13/15.01.2026г., постъпила от кмета на община Златоград.

Становище на Постоянните комисии – Г-жа Кръстева информира, че Центъра за социална рехабилитация ще кандидатстват за изграждането на асансьор, но трябва да имаме 10 % съфинансиране към това проектно предложение.
Комисиите гласуваха проекта на решение с 7 гласа „за“, 0 „против“ и  0 „въздържал се“
************************

По т.11.  Докладна записка относно: Трети прием на Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023-2027 г., с вх.№ ОС-25/15.01.2026г. и изх.№ 61-00-8/14.01.2026г., постъпила от кмета на община Златоград
Становище на Постоянните комисии – Имаше въпроси, на които бе отговорено. 
Комисиите гласуваха трите проекта на решение с 7 гласа „за“, 0 „против“ и  0 „въздържал се“

************************

По т.12.  Докладна записка относно: Допусната очевидна фактическа грешка в Докладна записка за приемане на Решение № И 580/16.12.2025 г. на Общински съвет Златоград, с вх.№ ОС-30/15.01.2026г. и изх.№ 61-00-15/15.01.2026г., постъпила от кмета на община Златоград.
Становище на Постоянните комисии –  Не постъпиха въпроси и коментари по точката.

Комисиите гласуваха проекта на решение с 7 гласа „за“, 0 „против“ и  0 „въздържал се“

************************

По т.13.  Докладна записка относно: Отдаване под наем на общински недвижим имот в с. Старцево, общ. Златоград, с вх.№ ОС-29/15.01.2026г. и изх.№ 61-00-14/15.01.2026г., постъпила от кмета на община Златоград.

Становище на Постоянните комисии – Г-жа Цекова представи докладната записка.  Поискана е информация до заседанието на ОбС, да се даде информация, какво се случва с решението, което е взето за промяна на Наредба 2 и промяна на Наредба 8.
Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се
************************

По т.14.  Докладна записка относно: Процедура по чл.15 от Закона за устройство на територията за УПИ VІІ, кв.106 по ПУП на гр. Златоград и прекратяване на съсобственост в ПИ 31111.34.523 по Кадастрална карта на гр.Златоград по молба на Ф. Т., с вх.№ ОС-31/15.01.2026г. и изх.№ 61-00-16/15.01.2026г., постъпила от кмета на община Златоград.

Становище на Постоянните комисии – Г-жа Цекова представи докладната записка. Г-жа Хаджийска предложи точката да се допусне до заседание. Докладните записки, които касаят общинска собственост да се представя снимков материал. 
Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се
************************

По т.15.  Докладна записка относно: Приключване на процедура по чл.15 от ЗУТ в кв.45 по ПУП на с.Старцево по молба на Р. К., с вх. № ОС-32/15.01.2026г. и изх.№ 61-00-14/15.01.2026г., постъпила от кмета на община Златоград.
Становище на Постоянните комисии – Г-жа Цекова представи докладната записка.

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

************************

По т.16.  Докладна записка относно: Процедура по чл.15 от Закона за устройство на територията за УПИ І и УПИ ІІ, кв.8 по ПУП на с.Ерма река по молба на „Л******* Б******** 2***“ ***, с вх.№ ОС-44/15.01.2026г. и изх.№ 61-00-23/15.01.2026г., постъпила от кмета на община Златоград.
Становище на Постоянните комисии – Г-жа Цекова представи докладната записка.

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

************************

По т.17.  Докладна записка относно: План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2026 г., с вх.№ ОС-24/15.01.2026г. и изх.№ 61-00-7/14.01.2026г., постъпила от кмета на община Златоград.
Становище на Постоянните комисии – Г-н Иванов поиска до заседание да се представи  разшифровка за почистване на улици, площади, алеи, паркове. Каква сума е изразходена за 2025 година и за кои участъци конкретно. Г-жа Кръстева поиска до заседанието да се представи разбивка на разходите за третиране на отпадъците, считано от 2023, 2024 и 2025 година и по питане от Александър Илийков за разшифровка на разходи за външни услуги в дейност „Чистота“ за 2023, 2024 и 2025 година,  до заседанието да получат отговор. Г-н Гюнелиев поиска до заседание,  да се даде отчетност колко приходи има от разделното събиране, колко тона хартия, пластмаси, стъкло, като тонаж- колко са събрани, колко са продадени. Г-жа Хаджийска поиска към справката за приходите да се прибавят и разходите, извършени за разделното събиране на отпадъци.
 До редовното заседание да се представят питанията и отговорите, отправени към фирми относно генерираният разделно събран отпадък за изкупуване. 

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

************************

По т.18.  Молби и жалби от жители на Община Златоград;
Становище на Постоянните комисии – 
· Молба с вх.№ ОС-1039/23.12.2025г., относно: Продажба на райски газ.

Г-жа Кръстева информира, че е постъпил отговор от кмета на общината, че се работи по превенцията. Има изпратено писмо и до полицията, но от полицията няма отговор.  
· Молба от З. К. с вх.№ ОС-1034/16.12.2025г., относно: Опасност от срутване на подпорна стена в с. Долен.

Г-жа Кръстева информира, че има отговор, който му е изпратен.

· Молба от собственици на таксита в община Златоград, с вх.№ ОС-54/19.01.2026г., относно: Липса на достатъчен брой стоянки за такситата.

Г-жа Кръстева поиска до провеждане на заседанието да се дадете отговор по какъв начин се определят местостоянките на такситата и ако до тогава е възможно да се проведе срещата с искащите притежатели на таксита и да информират Общински съвет за възможността за увеличаване на местостоянките.     

· Молба от М. Б., с вх.№ ОС-34/15.01.2026г., относно: Срутена част от подпорна стена към реката. 

Инж. Хаджийски информира, че с двама инженер- конструктори са ходили на място, наблюдава терена от няколко седмици, нивото си стои едно и също, не е спаднал терена. Дадено му е устно решение да се заскали от неговата страна, с камъни и с малко бетон. Добави, че на пролет, когато дъждовете намалеят и може да се влезне в реката, да се направи по-обстоен оглед за тази стена и да се укрепи допълнително вече от към речното корито. Няма опасност за сградата и за градината за момента. Г-жа Кръстева поиска писмен отговор и възможност за предприемане на действия.     

· Молба от „С*****-**“ Е***, с вх.№ ОС-35/15.01.2026г., относно: Нов договор за учредяване право на строеж в УПИ Х.36.308, кв. 149 по ПУП на гр. Златоград

Г-жа Кръстева информира, че няма постъпил отговор от кмета на общината. Добави, че ще очаква и ще бъде включено отново. 

· Молба от Т. М., Председател на РО Смолян към Съюза на слепите в България, с вх.№ ОС-1044/29.12.2025г., относно: Предоставяне на помещение за дейност на Териториалната организация на слепите гр. Златоград

Г-жа Кръстева информира, че няма постъпил отговор от кмета на общината.
· Жалба от В. Ч., с вх.№ ОС-1042/29.12.2025г., относно: ул. „Васил Левски“ с. Старцево

Г-жа Кръстева информира, че няма постъпил отговор от кмета на общината. Г-жа Чаушева отговори, че решението, което му е съобщено е че преписката по изменение на подробния устройствен план, който кмета беше възложен е прекратена поради липса на съгласие на пряко заинтересованите лица. Г-жа Кръстева помоли да предоставите писмен отговор до заседанието на Общински съвет.   
· Жалба от родители на деца трениращи в ПК „З********“ с вх. № ОС-999/08.12.2025г.

Г-жа Кръстева информира, че в почивката с г-н Ангелов са изяснили, че са проведени разговори. 

· Подписка от жители на с. Старцево с вх.№ ОС-1002/09.12.2025г., относно: Ограничаване на скоростта на МПС по улица „Маврузия“

Г-жа Кръстева информира, че няма постъпил отговор от кмета на общината. Г-жа Чаушева каза, че заседанието на комисията по безопасност на движението е била в края на ноември. Не е насрочвано друго заседание, предстои да бъде разгледано.  Г-жа Кръстева помоли да уведомят за решението си. 

· Заявление от М. М., с вх.№ ОС-1013/11.12.2025г., относно: поставяне на огледало на ул. „Стефан Стамболов“ срещу изхода на ул. „Марица“ с цел осигуряване на безопасността на движението. 

Г-жа Кръстева информира, че до момента огледалото не е поставено. Г-жа Чаушева каза, че има решение на Общинската комисия по безопасност на движението, предоставен е на кмета, така че предстои изпълнението му. 
·  Жалба – отговор от В. Ч., с вх.№ ОС-877/22.10.2025г., относно: Ул. „Васил Левски“ с. Старцево. 

Г-жа Кръстева помоли за писмен отговор. 
· Заявление от В. Ц., с вх.№ ОС-885/24.10.2025г., относно: Уширяване на улична отсечка в с. Ерма река.

Г-жа Кръстева информира, че няма постъпил отговор от кмета на общината, помоли за отговор. Инж. Хаджийски каза, че е включена в проекта за инвестиционна програма за 2026 година. 

************************

По т.19.  Питания
************************

По т.20.  Други
· Писмо относно: Изпращане на документи във връзка с проведено на 12.01.2026 г. извънредно неприсъствено заседание на Общото събрание на Асоциацията по ВиК на обособената територия, обслужвана от „В**“ Е*** гр. Смолян, с вх.№ ОС-17/13.01.2026г., постъпили от Областен управител на област Смолян и Председател на Асоциация по ВиК на обособена територия обслужвана от „В**“ Е*** гр. Смолян.

Не постъпиха въпроси и коментари. 

************************

По т.21.  Молби за еднократна финансова помощ.
Г-жа Романова предложи молбите за еднократна помощ да се допуснат до заседание. 

Комисиите гласуваха молбите за еднократна помощ да се допуснат до заседание с 7 гласа „за“, 0 „против“ и  0 „въздържал се“

ЙОРДАНКА РОМАНОВА
Председателстващ ПК

 на Общински съвет Златоград

Изготвил:
Елмира Топчиева

Гл. специалист Канцелария ОбС

